FC Midtjylland har indkaldt til pressemøde onsdag eftermiddag klokken 16, hvor man vil præsentere klubbens nye cheftræner.

Trænerskiftet i FC Midtjylland er lige oppe over.

De danske mestre meddeler nemlig, at man indkalder til pressemøde onsdag eftermiddag klokken 16, hvor man vil præsentere ny cheftræner.

Den nuværende cheftræner Jess Thorup er i forhandlinger med den belgiske klub Gent, og noget tyder altså på, at de forhandlinger har båret frugt.

Både Ekstra Bladet og BT har tidligere skrevet, at den nuværende U19-træner Kenneth Andersen overtager tjansen som cheftræner efter Jess Thorup.